Castitate

Le **castitate**, in usage commun, es le condition de un esser human qui selige abstiner se de relationes sexual, per exemplo a causa de motivos ethic o religiose. Per extension, le parola pote esser applicate pro referer se a condition de virginitate (vide le expression "caste e pur"); o anque al abstinentia sexual non voluntari (vide per exemplo cinctura de castitate).

In multe contextos religiose e cultural le termino "castitate" es intendite in acceptiones specific. In catholicismo e in altere doctrinas christian, in particular, le castitate es considerate un virtute, strictemente correlatate al temperantia, e es intendite como un abstiner se del *excessos* o del implicationes culpabile del sexo (in iste senso, le castitate es considerate compatibile con le relationes sexual inter le sposos). In iste acception, le castitate es pro le catholicos le virtute opposite al vitio capital del luxuria.

## Signos historic
Le parola deriva del latin *castitas*, le nomine abstracte correspondente a *castus*, que originarimente indicava un stato "pur" in conformitate con le religion greco-roman, diversemente ab le parte opposite practic de un stato mental "pie" (in latino *pius*), non limitate al sphera sexual. 

In tempores antique le valor del castitate era objecto de discussion in le sphera heterosexual e anque homosexual. In particular, Socrates era un sustentor del relationes homosexual caste inter homines e pueros, in contraposition al relationes pedagogic sexual prevalente al epocha. Platon, qui transmitteva multe de iste inseniamentos al descendentes, es devenite le eponymo de iste typo de castitate, note como amor platonic.

A causa del varie prohibitiones de intimitate sexual in le religiones abrahamic (judaismo, christianismo, e islam) derivante ab le Decalogo e ab le lege de Moses, le termino ha essite sovente associate in le cultura occidental con le abstinentia sexual. Totevia, in un contexto religiose, le termino es applicabile a personas de tote le stratos social, e ha implicationes ben ultra le sphera del abstinentia sexual.

## Le castitate in religiones
### Le castitate como virtute
Traditionalmente actos de natura sexual ha essite prohibite foras del matrimonio in le contexto ethic islamic e judeochristian e considerate culpabile. Inter le actos que solitemente son considerate contrari al castitate, con varie distinctiones inter le diverse fides, on pote reportar a titulo de exemplo: masturbation, fruition de pornographia, actos sexual durante le periodo de menstruationes e pauc tempore post parto, sexo oral, sexo anal, adulterio, prostitution, fornication e altere actos considerate luxuriose, e assi via usque a actiones considerate illegal in le major parte de paises, como violentia sexual.

Le prohibition de alcunes de iste actos se trova directemente in le Biblia e in le Koran, alteres, como le prohibition del methodo anticonceptive artificial, son derivate del interpretation del Tradition e non son recognoscite per tote le confessiones.

### Castitate ante le matrimonio
Multe confessiones protestante, le Ecclesia Orthodoxe e le Ecclesia Catholic non admitte alcun forma de relation sexual ante le matrimonio. Multe denominationes protestante liberal admitte le relationes prematrimonial.

In circulo catholic plus faciettate es le judicio super le *petting*: le Ecclesia Catholic officialmente affirma in le documento "Orientationes educative super le amor human" que:
 96. Il va plus diffundente inter le adolescentes e le juvenes certe manifestationes de typo sexual que de sue dispone al relation complete, ben que sin arrivar a su realisation. Iste manifestationes genital son un disordine moral, proque illos occurre foras un contexto matrimonial.

Altere theologos in vice lo considera plus positivemente; per exemplo Karl Rahner in *Sacramentum mundi* affirma:
Si *petting* e *necking* non son intendite como pur recerca de satisfaction sexual, ma como prova del disposition erotic del altere parte e como demonstration de amor, non se pote rejectar a priori. (...) Pro le comportamento prematrimonial pote establir se como principio: in tanto habe senso e es licite le expression corporal del amor, anque lo de sorta erotic e sexual, in quanto existe le disposition interne a dar.

### Abstinentia sexual
Le virginitate, intendite como le stato physic del puritate, ha essite sovente un requisito pro certe functiones religiose, specialmente le sacerdotio. Per exemplo le virgines vestal in le Roma antique debeva remaner virgines usque al etate de 40 annos, in le qual cessava le servicio al templo.

Le celibato (o "consecration al virginitate") usualmente se refere al clero o a appertinentes a institutos de vita consecrate, es le voto con le qual le persona se pignora a viver sin gratificationes sexual e sin contraher matrimonio. Un voto de castitate pote esser prendite anque per laicos como parte de un vita religiose organisate, como un voluntari acto de devotion o como parte de un vita ascetic, sovente devote al contemplation. In le cultura popular, le voto de castitate ha anque un interpretation plus pragmatic; on se pote facer voto de castitate (per exemplo per un determinate periodo de tempore) con intention superstitiose, per exemplo pro "obtener" que se confirma un determinate desiderio.

## Ligamines externe
### Punctos de vista christian
*  Le sexte commandamento (Le Catechismo del Ecclesia Catholic, III.2. I)
*  Castitate  Le Castitate in le S. Scripturas e in le Magisterio del Ecclesia Catholic
*  Chastity (Le Catholic Encyclopedia) 

## Referentias